ddrg/super_eurlex huggingface dataset:
FI Euroopan unionin virallinen lehti CE 70/25

(2004/C 70 E/027)

KIRJALLINEN KYSYMYS E-3820/02

esittäjä(t): Jonas Sjöstedt (GUE/NGL) komissiolle

(9. tammikuuta 2003)

Aihe: Euron arvon vaihtelu muihin valuuttoihin nähden

Kysymykseni koskee sitä, miten tarkoin komissio on tutkinut euron arvon vaihtelua suhteessa muihin merkittäviin valuuttoihin maailman markkinoilla.

Kumpi valuutta — euro vai Ruotsin kruunu — on 1. tammikuuta 1999 jälkeen vaihdellut eniten suhteessa kuhunkin seuraavista valuutoista: US-dollari, Japanin jeni ja Englannin punta?

Pedro Solbes Miran komission puolesta antama vastaus

(31. tammikuuta 2003)

Komissio vastaa monenvälisestä valvonnasta ja seuraa sen vuoksi sekä kunkin jäsenvaltion että yhteisön talous- ja rahoitusalan kehitystä. Tässä yhteydessä komissio seuraa euron arvon kehitystä muihin valuuttoihin nähden ja sen vaikutusta euroalueen talouteen.

Valuuttakurssi on suhteellinen arvo. Kahden maan välisen valuuttakurssin vaihtelut voivat johtua joko kotimaisesta tai ulkomaisesta kehityksestä. Kelluvista valuuttakurssijärjestelmistä saadut kokemukset osoittavat, että valuuttakurssien muutokset voivat olla suuria. Hajontalukuja voidaan laskea osoittamaan valuutan vaihtelua muihin valuuttoihin nähden. Tällöin on otettava huomioon, että valuutan vaihtelut riippuvat useista tekijöistä, jotka eivät aina ole kiinteässä yhteydessä talouden perustekijöiden suhteellisiin muutoksiin. Jos muutos valuuttaparin kahdenvälisessä kurssissa johtuu perustekijöiden suhteellisesta muutoksesta, tällainen muutos voi olla perusteltu. Käänteisesti, jos valuuttaparin kurssimuutoksen ei voida katsoa johtuvan perustekijöiden suhteellisesta muutoksesta, tällaista muutosta voitaisiin pitää perusteettomana. Siten pelkällä valuuttakurssin vaihtelulla ei ole paljon informaatioarvoa; myös valuuttakurssin muutoksen taustalla vaikuttavat tekijät on otettava huomioon.

Alla oleva taulukossa on esitetty eräitä hajontalukuja kuten keskihajonta ja varianssi 1. tammikuuta 1999 ja 19. joulukuuta 2002 väliseltä ajanjaksolta. Näiden hajontalukujen mukaan Ruotsin kruunun ja Yhdysvaltain dollarin (USD) välisen suhteen hajonta on suurempi kuin euron ja Yhdysvaltain dollarin (USD) välisen suhteen hajonta. Sama koskee Ruotsin kruunun (SEK) ja Englannin punnan (GBP) suhdetta. Ruotsin kruunun (SEK) ja Japanin jenin (JPY) välisen suhteen hajonta on ollut jonkin verran pienempi kuin euron ja Japanin jenin välisen suhteen hajonta.

EUR/USD SEK/USD EUR/JPY SEK/JPY EUR/GBP SEK/GBP EUR/SEK STDEV (1) 6,6 8,2 7,6 7,3 3,3 4,6 3,8 AVEDEV (2) 5,6 7,2 6,3 5,7 2,5 3,9 3,2 DEVSQ (3) 45 484,0 70 062,0 60 468,0 54 481,0 11 036,0 22 061,0 15 155,0 VAR (4) 44,0 67,8 58,5 52,7 10,7 21,3 14,7

(1) Keskihajonta.

(2) Tietopisteiden keskimääräinen absoluuttinen poikkeama keskiarvosta.

(3) Tietopisteiden ja niiden keskiarvon erotusten neliösumma.

(4) Varianssi.
KIRJALLINEN KYSYMYS E-0361/02 esittäjä(t): Graham Watson (ELDR) komissiolle. Seychellien demokratisointi.



Virallinen lehti nro 051 E , 26/02/2004 s. 0002 - 0003



KIRJALLINEN KYSYMYS E-0361/02 esittäjä(t): Graham Watson (ELDR) komissiolle (14. helmikuuta 2002) Aihe: Seychellien demokratisointi Seychellit on edelleen huumekaupan ja rahanpesun paratiisi, ja sen vuodesta 1976 saakka vallassa ollut hallitus on syyllistynyt ihmisoikeusloukkauksiin. Mihin toimiin komissio aikoo ryhtyä Cotonoun sopimuksen ja EU:n julkistettujen ihmisoikeus- ja demokratiatavoitteiden nojalla edistääkseen demokratisointiprosessia Seychelleillä? Poul Nielsonin komission puolesta antama vastaus (12. maaliskuuta 2002) Cotonoun sopimuksessa määritellyt yhteisön suhteet Afrikan, Karibian ja Tyynenmeren valtioihin (AKT-valtiot) perustuvat ihmis- ja perusoikeuksien kunnioittamiseen. Muodollisesti Seychellit on nykyään demokraattinen maa, vaikkakin on totta, että valtion harjoittama valvonta on laajaa. Yhteisö ilmaisee sitoutumisensa demokraattisten periaatteiden kunnioittamiseen Seychellien kanssa yhdeksännen Euroopan kehitysrahaston (EKR) yhteydessä harjoittamassaan yhteistyössä siten, että yhteistyöhön kuuluu valtiosta riippumattomien tahojen tukeminen ja kehittäminen kansalaisyhteiskunnan valmiuksien kehitysohjelman avulla. Kehitysyhteistyöstä vastaava komissaari vieraili hiljattain Seychelleillä, jossa hän korosti valtiovallan edustajille valtiosta riippumattomien tahojen kehittämisen ja yleisesti hyvän hallintotavan tärkeyttä ja toi tämän seikan esille tapaamalla oppositiojohtajan pastori Wavel Ramkalawanin. Tämä tapaaminen paitsi antoi lisätietoja Seychellien todellisesta poliittisesta ja yhteiskunnallisesta tilanteesta myös viestitti valtiovallalle, että oppositiopuolueet ovat tärkeitä hyvän hallintotavan vaalijoina ja valvojina.
I
(Tiedonantoja)
EUROOPANPARLAMENTTI
KIRJALLISETKYSYMYKSETJAVASTAUKSET
(2004/C58E/001) KIRJALLINENKYSYMYSE-0281/02
esittäjä(t):NicholasClegg(ELDR)komissiolle
(8.helmikuuta2002)
Aihe:Tullitjavalmistevero
VoivatkoyleisöjaEuroopanparlamentinjäsenetsaadakomissioltakopioitavirallisestailmoituskirjeestä,
jonkakomissionjäsenBolkesteinlähettilokakuunlopullaBritannianvaltiovarainministeriöllejajokakoskitulli-javalmisteveropolitiikkaasekäsitä,ettävapautta,jokakoskeehyödykkeidenviemistärajojenyli,olimahdollisestirikottutämänpolitiikantuloksena?Joseivät,miksieivät?
FritsBolkesteininkomissionpuolestaantamavastaus
(20.maaliskuuta2002)
Komissio katsoo, että asiakirjat, jotka on laadittu osana EY:n perustamissopimuksen 226 artiklaan
perustuviamenettelyjä,kuuluvatEuroopanparlamentin,neuvostonjakomissionasiakirjojensaamisesta
yleisöntutustuttavaksi30.toukokuuta2001annetunEuroopanparlamentinjaneuvostonasetuksen(EY)
N:o 1049/2001(
1) 4 artiklan 2 kohdan kolmannessa luetelmakohdassa poikkeuksiksi mainittuihin
tarkastus- ja tutkintatoimiin. Asetusta sovelletaan tavallisten kansalaisten ja yksittäisten parlamentinjäsentenasiakirjapyyntöihin.Arvoisanparlamentinjäsenenmainitsemakirjekuuluutällaisiinasiakirjoihin.Ensimmäisen oikeusasteen tuomioistuin vahvisti tämän näkemyksen erityisesti 11. joulukuuta 2001antamassaantuomiossaT-191/99(DavidPetrievastaankomissio)(
2),jokakoskisamaapoikkeusta,josta
säädettiin jo 8. helmikuuta 1994 tehdyssä komission päätöksessä 94/90/EHTY, EY, Euratom yleisönoikeudestasaadatietojakomissionasiakirjoista(
3).
(1) EYVLL145,31.5.2001.
(2) Ks.myös5.maaliskuuta1995tehtypäätösasiassaT-105/95(YhdistyneenkuningaskunnanWWFvastaankomissio)
ja14.lokakuuta1999tehtypäätösasiassaT-309/97(BavarianLagervastaankomissio).
(3) EYVLL46,18.2.1994.
(2004/C58E/002) KIRJALLINENKYSYMYSE-0550/02
esittäjä(t):ErikMeijer(GUE/NGL)komissiolle
(27.helmikuuta2002)
Aihe:SyöpääaiheuttavatespanjalaisetpaprikatItävallassajareaktiivisenelintarviketurvallisuudenkorvaa-
minenennaltaehkäisevälläelintarviketurvallisuudella
1. Voiko komissio vahvistaa, että syöpää aiheuttavaa ja keskushermojärjestelmään ja ihmisen
hormonitasapainoon vaikuttavaa Pyrzophos-nimistä ainetta, joka on ollut kielletty Euroopan unionissavuodesta2000lähtien,onhiljantavattuitävaltalaisissavalintamyymälöissämyynnissäolleistaespanjalai-sistapaprikoista?6.3.2004FI C58E/1 Euroopanunioninvirallinenlehti
KIRJALLINEN KYSYMYS E-3250/02 esittäjä(t): Margrietus van den Berg (PSE) komissiolle. Komission ehdotus kehitysmaiden oikeudesta saada lääkkeitä käyttöönsä.



Virallinen lehti nro 011 E , 15/01/2004 s. 0044 - 0044



KIRJALLINEN KYSYMYS E-3250/02 esittäjä(t): Margrietus van den Berg (PSE) komissiolle (19. marraskuuta 2002) Aihe: Komission ehdotus kehitysmaiden oikeudesta saada lääkkeitä käyttöönsä Komissio antoi 30. lokakuuta lehdistötiedotteen nimeltä Komissio hyväksyy suunnitelman kehitysmaiden oikeudesta saada paremmin lääkkeitä käyttöönsä, jossa viitataan neuvoston asetukseen toimenpiteistä, joilla estetään tiettyjen keskeisten lääkkeiden kulkeutuminen Euroopan unionin markkinoille. Lehdistötiedotteessa todetaan, että köyhimpien maiden ei tarvitse anoa pakollisia lupia saadakseen käyttöönsä tarvitsemiaan porrastetusti hinnoiteltuja lääkkeitä. Asialla saattaa olla vakavia seurauksia. Porrastetun hinnoittelun pahimpana epäkohtana voidaan pitää sen perustumista lääketeollisuuden vapaaehtoisiin toimiin. Katsooko komissio, että porrastettu hinnoittelu voi korvata TRIPS-sopimusta ja kansanterveyttä koskevan TRIPS-sopimukseen sisältyvän julistuksen ja siinä puolustetut välineet, joiden avulla voidaan alentaa lääkkeiden hintoja? Pascal Lamyn komission puolesta antama vastaus (17. joulukuuta 2002) Maat, joissa on saatavilla kohtuuhintaisia lääkkeitä, tuskin myöntävät pakollisia lupia. Tämän vuoksi patenttioikeuden haltija vetää tuotteensa pois markkinoilta, koska se ei halua kilpailla omien tuotteidensa kanssa. Tällainen tilanne vallitsee sekä kehittyneiden maiden että kehitysmaiden markkinoilla. Porrastetusti hinnoitellut tuotteet eivät ole aina välttämättä kohtuuhintaisia kehitysmaille, minkä vuoksi näiden maiden markkinoilla ei ehkä edelleenkään ole riittävästi näitä tuotteita. Joissakin tapauksissa paikallinen tuotanto saattaa olla edullisempaa. Tämän vuoksi pakollinen lupa saattaa olla tarpeen paikallisen tuotannon tai tuonnin mahdollistamiseksi, jos pakollisen luvan myöntävän maan tuotantokapasiteetti ei riitä tuotteen kotimaiseen valmistukseen. Komission ehdotuksella porrastetusti hinnoitelluista tuotteista ei siis pyritä korvaamaan pakollisia lupia koskevia välineitä, joita teollis- ja tekijänoikeuksien kauppaa käsittelevä neuvosto tarkastelee parhaillaan. Koska komissio on kuitenkin sitoutunut lievittämään HI-viruksen, aidsin, malarian, tuberkuloosin ja muiden tautien kanssa kamppailevien maiden ahdinkoa, porrastettua hinnoittelua olisi kannustettava. Tämä tavoite voidaan saavuttaa parantamalla lääkkeiden saatavuutta kolmansien maiden markkinoilla, alentamalla lääkkeiden hintoja tai ottamalla käyttöön muita välineitä pakolliset luvat mukaan luettuina.
KIRJALLINEN KYSYMYS E-2644/02 esittäjä(t): Mogens Camre (UEN) komissiolle. Norjan syyllistyminen Euroopan talousalueesta tehdyn sopimuksen rikkomiseen sen viedessä ei-norjalaista kalaa norjalaisin alkuperätodistuksin.



Virallinen lehti nro 011 E , 15/01/2004 s. 0007 - 0007



KIRJALLINEN KYSYMYS E-2644/02 esittäjä(t): Mogens Camre (UEN) komissiolle (20. syyskuuta 2002) Aihe: Norjan syyllistyminen Euroopan talousalueesta tehdyn sopimuksen rikkomiseen sen viedessä ei-norjalaista kalaa norjalaisin alkuperätodistuksin Komission jo pitkään käsittelemässä tapauksessa, jossa on kyse tanskalaisten kalantuojien kalaostoista Norjasta, on jo kauan ollut selvää, että tanskalaiset tuojat ovat toimineet hyvässä uskossa, koska ne ovat saaneet Norjasta alkuperätodistuksia, jotka ovat vaikuttaneet kaikin puolin asiallisilta ja paikkansa pitäviltä. Tanskan valtiovarainministeri on nyt tehnyt selväksi, että Tanskan valtiovarainministeriö pitää syypäänä asiaan sitä väärää ja ylimalkaista tapaa, jolla Norjan viranomaiset suhtautuvat alkuperätodistusten myöntämiseen. Ministeri on tähän mennessä turhaan kehottanut Tanskan viranomaisia tunnustamaan virheensä, joista suurin on se, että ne ovat antaneet norjalaisten yritysten myöntää alkuperätodistuksia, ilman että näillä yrityksillä on ollut edellytyksiä todistusten myöntämiseen ja ilman Norjan tullin harjoittamaa tarvittavaa valvontaa. Koska Norjan hallitus ei näin ollen noudata ETA-sopimusta eikä myöskään tunnusta tapahtuneita virheitä, komissiota pyydetään ilmoittamaan, aikooko se ryhtyä toimiin Norjan ETA-sopimuksen purkamiseksi. Frits Bolkesteinin komission puolesta antama vastaus (28. lokakuuta 2002) Komissio viittaa Karin Riis-Jorgensenin suulliseen kysymykseen H-0453/02 parlamentin kesäkuun 2002 istunnon kyselytunnilla antamaansa vastaukseen(1) sekä tämän kirjalliseen kysymykseen P-2363/02 antamaansa vastaukseen(2), joissa se on jo selittänyt toimenpiteet, joihin asiassa on Euroopan talousalueesta (ETA) tehdyn sopimuksen nojalla ryhdytty. Komissio katsoo, että jo toteutetut toimet huomioon ottaen ETA-sopimuksen purkaminen olisi kohtuuton ratkaisu tähän pulmaan, joten sitä ei harkita. (1) Kirjallinen vastaus, 11.6.2002. (2) EUVL C 110 E, 8.5.2003, s. 49.
KIRJALLINEN KYSYMYS E-3037/02 esittäjä(t): Glyn Ford (PSE) komissiolle. Sotamuistomerkkien korjaustöistä perittävä arvonlisävero.



Virallinen lehti nro 011 E , 15/01/2004 s. 0018 - 0019



KIRJALLINEN KYSYMYS E-3037/02 esittäjä(t): Glyn Ford (PSE) komissiolle (24. lokakuuta 2002) Aihe: Sotamuistomerkkien korjaustöistä perittävä arvonlisävero Sotamuistomerkkien korjaustöistä peritään nykyään arvonlisäveroa. Millaisia suunnitelmia komissiolla on tämän tyyppisten korjaustöiden vapauttamiseksi arvonlisäverosta, jotta kansakuntiemme sotamuistomerkkien korjaaminen tulisi halvemmaksi? Frits Bolkesteinin komission puolesta antama vastaus (13. marraskuuta 2002) Yhteisön arvonlisäverolainsäädännössä, kuudennen arvonlisäverodirektiivin (neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste)(1) 12 artiklan 3 kohdan a alakohdassa säädetään, että jäsenvaltiot voivat soveltaa vähintään 5 prosentin suuruista alennettua verokantaa direktiivin liitteessä H lueteltujen tavaroiden luovutuksiin tai palveluiden suorituksiin. Koska sotamuistomerkkien korjaustöitä ei mainita liitteessä H, niihin on sovellettava yleistä verokantaa. Tämän lisäksi joko tätä direktiiviä tai yhteisöön liittymistä koskevien neuvottelujen yhteydessä jotkin jäsenvaltiot säilyttivät tiettyjä aloja koskevia erityissääntöjä, joista esimerkkinä voidaan mainita Yhdistyneessä kuningaskunnassa sovellettavat nollaverokannat. Kuudennen arvonlisäverodirektiivin 28 artiklan säännöt ovat siirtymäsäännöksiä, jotka ovat voimassa, kunnes neuvosto yksimielisesti hyväksyy lopullisen, paljon suurempaa yhdenmukaistamista edellyttävän arvonlisäverojärjestelmän. Neuvosto on tähän mennessä ollut hyvin pidättyväinen hyväksymään sellaisia muutoksia. Koska nollaverokannat ovat vain muutamille jäsenvaltioille myönnettyjä erityisiä poikkeuksia, komissio ei aio ehdottaa poikkeuksien laajentamista. (1) EYVL L 145, 13.6.1977. Direktiivi sellaisena kuin se on viimeksi muutettuna 7 päivänä toukokuuta 2002 annetulla direktiivillä 2002/38/EY, EYVL L 128, 15.5.2002.
KIRJALLINEN KYSYMYS E-3193/02 esittäjä(t): Salvador Garriga Polledo (PPE-DE) komissiolle. Euroopan unionin ja Panamerikkalaisen terveysjärjestön (PAHO) yhteistyö.



Virallinen lehti nro 011 E , 15/01/2004 s. 0036 - 0037



KIRJALLINEN KYSYMYS E-3193/02 esittäjä(t): Salvador Garriga Polledo (PPE-DE) komissiolle (8. marraskuuta 2002) Aihe: Euroopan unionin ja Panamerikkalaisen terveysjärjestön (PAHO) yhteistyö Tohtori Mirta Rodrígues Periago valittiin hiljattain maailman vanhimman terveysjärjestön, Panamerikkalaisen terveysjärjestön (PAHO), johtajaksi. Hänen valintansa on nostanut uudelleen esiin mittaamattoman arvokkaan työn, jota järjestö on tehnyt päätoimijana luonnon katastrofeihin liittyvissä tieteellisissä ohjelmissa ja hätäohjelmissa. Järjestön tärkein toimintatapa perustuu maaosan ja koko maailman laajuisen solidaarisuuden saavuttamiseen ja heikoimmassa asemassa olevien hyvinvoinnin edistämiseen, joten Euroopan unioni voisi antaa sille erityistä tukea. Voiko komissio kertoa, millainen asema Panamerikkalaisella terveysjärjestöllä on ollut tähän asti Euroopan unionin humanitaarisissa avustusohjelmissa ja miten järjestöä on avustettu? Millä keinoilla voitaisiin perustaa erityinen yhteistyöohjelma, johon koottaisiin yhteen Euroopan unionin avustukset terveydenhuollon alalla kaikkialla Amerikassa? Poul Nielsonin komission puolesta antama vastaus (18. joulukuuta 2002) Humanitaarisen avun toimisto (ECHO) ja sen (luonnononnettomuuksien ennaltaehkäisystä vastaava) erityisryhmä Dipecho kehittävät ennaltaehkäisyvalmiuksia ja -ohjelmia yhteistyössä Panamerikkalaisen terveysjärjestön (PAHO) kanssa. ECHO ja PAHO järjestivät äskettäin tätä aihetta koskevan yhteisseminaarin Brysselissä. Latinalaisen Amerikan alueen kehittämisen osalta komissio on siirtymässä hankekohtaisesta lähestymistavasta ohjelma- ja alakohtaiseen tukeen perustuvaan lähestymistapaan. Tämä lähestymistapa on ratkaisevan tärkeä etenkin niille lukuisille Latinalaisen Amerikan maille, jotka ovat ryhtyneet uudistamaan terveydenhuoltojärjestelmäänsä. Terveydenhuoltoalan uudistamista koskevaa vuoropuhelua on jo alettu käydä Boliviassa, Ecuadorissa, Perussa, Guatemalassa ja Barbadoksessa. PAHO on komission keskustelukumppani maakohtaisissa kysymyksissä, koska se on tärkein terveydenhuoltoalan uudistamisen puolesta toimiva taho alueella. Komissio tukee myös komission ja jäsenvaltioiden toimintatapojen ja ohjelmien yhteensovittamisen lujittamista kumppanuusmaissa. Tämän vuoksi unioni todennäköisesti painottaa yhteisessä kannassaan entistä voimakkaammin alakohtaisen vuoropuhelun ja tuen merkitystä. Panamerikkalaisen terveysjärjestön edustajat vierailivat komissiossa ja ilmoittivat haluavansa lujittaa yhteistyötään unionin kanssa. Komissio tunnustaa PAHOn roolin aluetta koskevien terveyssuunnitelmien ja uudistusten vauhdittajana ja suhtautuu yhteistyöhaluun myönteisesti. Tämän vuoksi se pyrkii etsimään entistä tiiviimpiä ja konkreettisempia yhteistyömuotoja.
KIRJALLINEN KYSYMYS E-3405/02 esittäjä(t): Carlos Bautista Ojeda (Verts/ALE) komissiolle. Ympäristölle vaarallinen toiminta Gibraltarilla.



Virallinen lehti nro 268 E , 07/11/2003 s. 0033 - 0033



KIRJALLINEN KYSYMYS E-3405/02 esittäjä(t): Carlos Bautista Ojeda (Verts/ALE) komissiolle (29. marraskuuta 2002) Aihe: Ympäristölle vaarallinen toiminta Gibraltarilla Yhdistyneelle kuningaskunnalle kuuluvalla Gibraltarilla Andalucian eteläosassa sallitaan toimintaa, joka vaarantaa alueen ekosysteemin ja satojen tuhansien Euroopan kansalaisten elämäntavan. Esimerkiksi raakaöljyn siirtäminen öljysäiliöaluksesta toiseen on Gibraltarilla tavanomaista toimintaa, ja tämän vuoksi Algecirasinlahteen valuu jatkuvasti öljyä ilman että mikään viranomainen puuttuu asiaan. Gibraltarin satama salli myös Prestigen kaltaisen yksirunkoisen öljysäiliöaluksen saapumisen satamaan. Alus upposi 19. marraskuuta ollessaan matkalla Gibraltarille ja aiheutti tähän asti vakavimman ympäristökatastrofin Galician rannikolla. Onko komissio tietoinen edellä kuvaamistani tilanteista? Jos on, onko se aikonut ryhtyä jonkinlaisiin toimiin tehdäkseen lopun näistä väärinkäytöksistä? Loyola de Palacion komission puolesta antama vastaus (4. helmikuuta 2003) Mitä tulee raakaöljyn siirtämiseen säiliöaluksesta toiseen Gibraltarilla, komissio viittaa vastaukseensa(1) García Margallo y Marfilin suulliseen kysymykseen H-0800/02 parlamentin täysistunnossa joulukuussa 2002. Satamavalvonnan ja Prestige-onnettomuuden jälkeisten toimiensa osalta komissio viittaa vastaukseensa(2) Charles Tannockin kirjalliseen kysymykseen P-3484/02. (1) Suullinen vastaus, 17.12.2002. (2) EUVL C 161 E, 10.7.2003, s. 95.
KIRJALLINEN KYSYMYS E-3474/02 esittäjä(t): Ioannis Marínos (PPE-DE) komissiolle. Merkilliset ehdot virkamiesten rekrytointi-ilmoituksessa Kreikassa.



Virallinen lehti nro 268 E , 07/11/2003 s. 0035 - 0036



KIRJALLINEN KYSYMYS E-3474/02 esittäjä(t): Ioannis Marínos (PPE-DE) komissiolle (6. joulukuuta 2002) Aihe: Merkilliset ehdot virkamiesten rekrytointi-ilmoituksessa Kreikassa Ilmoituksessa, joka koskee agronomien ja ekonomistien rekrytoimista kestoltaan määrittelemättömällä sopimuksella Kreikan maatalousministeriön alaisuudessa toimivan EMOTR:n ohjaus- ja tukiosastosta maksettavien yhteisön tukien valvonta- ja maksajaviraston (Opekepe:n) palvelukseen, kyseisten henkilöiden pätevyysvaatimusten joukossa mainitaan myös, että henkilöllä on oltava käytettävissään henkilöauto toimipaikan ulkopuolelle tehtäviä työmatkoja varten. Huomautettakoon, että kyseisten virkojen hoitajien edellytetään matkustavan Kreikan oliivintuotantolääneissä ainakin kolmen viikon ajan kuukaudessa. On syytä muistaa, että Opekepe on valvontamekanismi ja toimii Kreikan valtion ja Euroopan unionin laskuun, jotka myös yhteisrahoittavat näitä yhteisön tukien valvontaohjelmia. Mitä mieltä komissio on edellä mainitusta työhönoton ehdosta? Luoko se tiettyjä henkilöitä suosivat olosuhteet ja vääristääkö se ehdokkaiden välistä kilpailua, kun niillä, joilla on taloudelliset varat henkilöauton omistamiseen, on etulyöntiasema muihin nähden? Velvoitetaanko siis rekrytoitavat auton omistavat virkamiehet käyttämään autoaan työmatkoihinsa ja kuinka heille korvataan jos korvataan tämä käyttö ja siihen liittyvät kustannukset (kuluminen, varaosat, huolto, polttoaine, vakuutukset jne.)? Millä tavoin komissio voi puuttua asiaan (sehän on oliiviöljylle maksettavien tukien valvontaohjelman yhteisrahoittajia), jotta tämä kyseisessä uusien virkamiesten rekrytointi-ilmoituksessa mainittu merkillinen ehto poistettaisiin? Anna Diamantopouloun komission puolesta antama vastaus (14. tammikuuta 2003) Yhteisön lainsäädännössä ei käsitellä sitä, voiko työpaikkailmoitukseen sisältyä maininta, jonka mukaan hakijalla on oltava käytettävissään henkilöauto toimipaikan ulkopuolelle tehtäviä työmatkoja varten. Tämä asia kuuluu jäsenvaltioiden toimivaltaan. Myös työntekijän oman auton käytön korvaaminen, kun kyseessä ovat työn vuoksi tehtävät matkat, kuuluu jäsenvaltioiden toimivaltaan. Asiasta voidaan määrätä kansallisessa lainsäädännössä, työmarkkinasopimuksissa tai työsopimuksissa. Komission osallistuminen oliiviöljylle maksettavien tukien valvontaohjelman yhteisrahoitukseen ei vaikuta tähän asiaan. Komissio ei voi puuttua asiaan, koska kysymyksessä esiin tuodut seikat kuuluvat kansallisten viranomaisten toimivaltaan.
KIRJALLINEN KYSYMYS E-2966/02 esittäjä(t): Nicholas Clegg (ELDR) komissiolle. GATS-sitoumuksista irtisanoutumisen edellytykset.



Virallinen lehti nro 268 E , 07/11/2003 s. 0022 - 0023



KIRJALLINEN KYSYMYS E-2966/02 esittäjä(t): Nicholas Clegg (ELDR) komissiolle (22. lokakuuta 2002) Aihe: GATS-sitoumuksista irtisanoutumisen edellytykset Millä edellytyksillä WTO:n jäsenvaltiot voivat sanoutua irti GATS-sopimuksen nojalla sovituista yksittäisistä aikatauluista tai koko sopimuksesta? Pascal Lamyn komission puolesta antama vastaus (31. lokakuuta 2002) Sitoumuksia palvelujen kauppaa koskevan yleissopimuksen (General Agreement on Trade in Services, GATS) yksittäisiin aikatauluihin voidaan GATS-sopimuksen XXI artiklan mukaan sanoa irti tai muuttaa, kun ne ovat olleet voimassa kolme vuotta (GATS-sopimuksen XXI artikla). Järjestön jäsenen on ilmoitettava aikomuksestaan muuttaa tai sanoa irti sitoumuksensa palvelukaupan neuvostolle vähintään kolme kuukautta ennen irtisanomisen tai muutoksen aiottua toteuttamisaikaa. Niiden järjestön jäsenten kanssa, joiden kauppaan teko vaikuttaa, on mahdollisesti pyynnöstä neuvoteltava korvauksista. Tällä ei tarkoiteta rahallisia korvauksia, vaan irtisanottavan sitoumuksen sijasta tehtävää samanarvoista sitoumusta. Kaikki korvaavat muutokset on tehtävä maiden suosituimmuusaseman pohjalta. GATS-sopimus on olennainen osa Maailman kauppajärjestöä (World Trade Organisation, WTO) koskevaa sopimusta, ja se sitoo kaikkia WTO:n jäseniä (WTO-sopimuksen II artikla). Järjestön jäsen ei siis voi irtisanoa GATS-sopimusta kokonaisuudessaan eroamatta samalla WTO:sta. Jos jäsen haluaa erota WTO:sta, WTO-sopimuksen XV artiklan mukaan tästä on ilmoitettava WTO:n pääjohtajalle vähintään kuusi kuukautta ennen aiottua eroamispäivää.